**SPLOŠNE INFORMACIJE O STROKOVNEM IZPITU**

**v muzejski, konservatorski in konservatorski-restavratorski dejavnosti, ki je pogoj za pridobitev strokovnega naziva prve stopnje na področju varstva kulturne dediščine**

Strokovni delavci na področju muzejske, konservatorske in konservatorske – restavratorske dejavnosti morajo imeti ustrezno srednjo, višjo ali visoko izobrazbo, opravljeno izpopolnjevanje in opravljen strokovni izpit za pridobitev strokovnega naziva prve stopnje.

* za poklica kustos, konservator-restavrator in konservator: doseženo javno veljavno visokošolsko izobrazbo druge stopnje, ki ustreza sedmi ravni izobrazbe ustrezne smeri in enoletno obdobje izpopolnjevanja v organizaciji s področja varstva;
* za poklic muzejski, konservatorsko-restavratorski in konservatorski sodelavec: doseženo javno veljavno visokošolsko izobrazbo prve stopnje, ki ustreza šesti ravni izobrazbe ustrezne smeri in najmanj devet mesecev izpopolnjevanja v organizaciji s področja varstva;
* za poklic muzejski, konservatorsko-restavratorski in konservatorski tehnik: doseženo javno veljavno srednjo strokovno ali srednjo splošno izobrazbo ustrezne smeri, ki ustreza peti ravni izobrazbe in najmanj šest mesecev izpopolnjevanja v organizaciji s področja varstva.

in

* uspešno opravljen strokovni izpit.

Strokovni delavec, ki se zaposli na področju muzejske, konservatorske in konservatorske – restavratorske dejavnosti, mora opraviti strokovni izpit najkasneje v dveh letih od sklenitve delovnega razmerja ali po premestitvi na delovno mesto, na katerem je strokovni izpit določen kot pogoj za zasedbo delovnega mesta. Če strokovni delavec ne opravi strokovnega izpita, mu preneha delovno razmerje naslednji dan po poteku roka. Z opravljenim strokovnim izpitom se pridobi strokovni naziv prve stopnje.

Izpitni roki so določeni najpozneje do 15. novembra za naslednje koledarsko leto in objavljeni na spletnih straneh Ministrstva za kulturo.

**Prijava k izpitu –** k izpitu se prijavi kandidat, ki ima sklenjeno delovno ali pogodbeno razmerje v organizaciji s področja varstva kulturne dediščine, samostojni ustvarjalec na področju varstva kulturne dediščine, samostojni podjetnik na področju varstva kulturne dediščine, fizična oseba, ki želi opravljati strokovno delo na področju varstva kulturne dediščine.

Kandidat mora vložiti prijavo za opravljanje izpita na obrazcu, najmanj tri mesece pred izvedbo izpita. Prijava kandidata je pravočasna, če je ministrstvu poslana v roku, ki je objavljeno na spletni strani.

Izpolnjeni obrazec »Prijava k strokovnemu izpitu« je potrebno poslati po pošti na naslov Ministrstvo za kulturo, Maistrova 10, 1000 Ljubljana. Obrazec je objavljen na spletni strani ministrstva.

**IZPIT** obsega področje zakonodaje, ki je enotno za vse kandidate in strokovno področje, ki se deli na splošni del in posebni del za izbrano področje, določenega v prilogi k Pravilniku. Izpit se opravlja pisno ali ustno in traja največ 120 minut. Vsebine in oblika izpita so prilagojeni stopnji izobrazbe za posamezno vrsto izpita.

Posebni del si kandidat izbere glede na zaposlitev, delovno mesto in strokovno področje, na katerem deluje.

**Odjava:**

Kandidat se lahko odjavi od izpita najmanj petnajst dni pred izpitnim rokom. V kolikor se kandidat ne odjavi v predpisanem roku se šteje, da izpita ni opravil.

**Potrdilo:**

Kandidatu, ki je opravil izpit, ministrstvo izda potdilo o opravljenem izpitu.

**PLAČILO STROKOVNEGA IZPITA**

Kandidati morajo poravnati stroške izpita najkasneje po prejemu obvestila o izpitnem roku in odobritvi teme pisne naloge ter priložiti kopijo dokazila o plačilu na osnovi izstavljenega računa s stani ministrstva.

Cena strokovnega izpita je 100 EUR.

**NAVODILA ZA PRIPRAVO PISNE NALOGE**

Pozitivno ocenjena pisna naloga je pogoj za pristop k izpitu. Komisija odobri prijavljeno temo ali pa določi drugo temo pisne naloge. Na podlagi popolne prijave k izpitu komisija določi izpraševalca, s katerim se mentor in kandidat lahko posvetujeta.

**Naloga**

Obseg:

Avtorska pola obsega 30.000 znakov s presledki ali 16 strani s povprečno 1.800 znanki s presledki.

-za kandidate z najmanj 1. stopnjo visokošolske izobrazbe: 1 avtorska pola besedila in morebitno slikovno gradivo

Naslovnica naj vsebuje naslednje podatke: naslov naloge s pripisom (naloga za strokovni izpit na konservatorskem, konservatorsko-restavratorskem ali muzejskem področju), avtor, mentor, organizacija, v kateri je potekalo pripravništvo oziroma izpopolnjevanje, datum.

Kazalo

Seznam virov in literature

Seznam prilog, vključno z navedbo virov ali avtorstva

Opombe: pod črto

Vezava: termična ali spiralna (priporočljivo)

**Vsebina naloge:**

**V muzejski dejavnosti:** naloga mora biti povezana z muzeološkim delom na posebnem delu (n.pr. postavitvijo razstave, pedagoškim programom,…). ki je lahko poročilo o izvedbi določenega projekta.

**V konservatorski dejavnosti:** naloga mora biti povezana s konservatorskim delom na posebnem delu, ki je lahko poročilo o izvedbi določenega projekta. Vsebina mora biti obdelana tako, da obsega predstavitev strokovnega problema, predstavitev metode (načina) rešitve tega problema skupaj z opisom izvedbe oziroma postopka in zaključek, ki vsebuje kandidatovo stališče do obravnavane teme oziroma njegov komentar. Naloga naj vsebuje tudi izjavo kandidata, da je pri njeni pripravi upošteval avtorske in sorodne pravice

**V konservatorski-restavratorski dejavnosti** je naloga povezana s strokovnim delom, ki je lahko tudi poročilo o posegu.

**Merila za ocenjevanje naloge:**

Določen obseg: naloga ne sme bistveno odstopati od zgoraj navedenega obsega, pri čemer se upošteva strokovnost besedila, ki naj ne vsebuje balastnega teksta in ponavljanja že navedenih vsebin.

Ustreznost vsebine: naloga predstavlja relevanten strokovni problem in pravilen način njegovega reševanja oziroma ustrezen postopek.

Terminološka ustreznost: v nalogi je uporabljena ustrezna strokovna terminologija.

Ustrezne priloge: nalogi priložite slikovno in drugo gradivo, ki nalogo vsebinsko smiselno dopolnjuje.

Upoštevanje zgoraj predpisane oblike: naloga mora vsebovati zahtevane podatke.

Izvirnost: naloga naj izhaja iz strokovnega dela kandidata in naj ne vsebuje večinskega teoretičnega dela ali splošnih navajanj.

Navajanje virov in literature. Vire in literaturo je potrebno ustrezno citirati med tekstom in jih navesti v seznamu na koncu naloge.

V celoti ali deloma prepisana naloga se oceni negativno.

**Oddaja naloge:**

Tiskano nalogo je potrebno oddati v elektronski obliki ocenjevalcu, takoj po obvestilu o roku za oddajo pisne naloge in v vednost ministrstvu na naslov [nada.zoran@gov.si](mailto:nada.zoran@gov.si). Potrjeno nalogo je potrebno poslati na Ministrstvo v pisni obliki.

**Predmetnik strokovnih izpitov in izbrana podpodročja**

**Predmetnik za področje zakonodaje:**

* Ustavna in državna ureditev Republike Slovenije,
* zakonodaja s področja delovanja zavodov in delovno pravna zakonodaja,
* zakonodaja s področja varstva kulturne dediščine in kulture nasploh,
* poklicna etika.

**Predmetnik za strokovno področje:**

**Splošni del** izpita za muzejsko, konservatorsko, konservatorsko-restavratorsko področje

1. teorija in etika;
2. postopki na področju delovanja in dokumentiranja;
3. preventivno varstvo;
4. interpretiranje in predstavljanje javnosti;
5. vrednotenje kulturne dediščine.

P**osebni del** izpita obsega podrobnejše vsebine izbranega podpodročja

**I. KONSERVATORSKO PODROČJE**

* Varstvo stavb in/ali naselij
* Ohranjanje in varstvo arheoloških ostalin in/ter preventivna arheologija
* Varstvo spominskih krajev in/ali objektov in naprav
* Ohranjanje in varstvo območij kulturne dediščine
* Upravljanje nepremičnih spomenikov in spomeniških območij
* Varstvo dediščine v prostoru
* Varstvo kulturne krajine, parkov in vrtov

**II. KONSERVATORSKO-RESTAVRATORSKO PODROČJE**

* Muzejski predmeti – arheološko gradivo
* Muzejski predmeti – kovine
* Muzejski predmeti – keramika in steklo
* Muzejski predmeti – les
* Muzejski predmeti – tekstil
* Muzejski predmeti – tehnična dediščina
* Likovna dediščina – stenske slike in mozaiki
* Likovna dediščina – kamnita plastika in štukature
* Likovna dediščina – štafelajne slike
* Likovna dediščina – lesena polikromirana plastika
* Pisna in grafična dediščina
* Vizualni in zvočni zapisi
* Tehnologija stavbne dediščine
* Naravoslovne preiskave

**III. MUZEJSKO PODROČJE**

* Muzeologija za kustose (etika, teorija muzeologije, muzejski predmet in zbirka, naloge muzeologije)
* Muzejska dokumentacija za dokumentaliste
* Delo z obiskovalci
* Varovanje naravoslovnih zbirk
* Nega in vzdrževanje muzejskih predmetov
* Ohranjanje nesnovne dediščine